OpenLLM-France/wikimedia huggingface dataset:
# Robert Hirigoien

Robert Hirigoien (Larresoro, Lapurdi, 1944 - Ibidem, 2025ko urtarrilaren 4a) euskaltzalea, Herri Urratsen, egungo Lapurtarren Biltzarraren, Kanboko ikastolaren eta Ote Lore elkartearen sortzaileetako bat izan zen.

## Biografia

Marijo Iriarterekin ezkonduta hasiera-hasieratik ikastolen mugimenduarekin lotura izan zuen, lehenbiziko gurasoetarik baitziren, seme-alabak dudatu gabe ikastolan sartu baitzituzten. Kanboko ikastolaren sortzailetan ziren senar-emazteak eta, ondoren, Xalbador kolegioaren altxatze lanetan ere ibili ziren.
Herri Urratsen, Seaskaren Iparraldeko ikastolen besta handiaren sortzaileetan zen Hirigoien ere bai. Funtsean, Herri Urrats sortzeko ideia Marijo Iriarte emazteak eta hark ukan zuten, Durangon (Bizkaia), Ibilaldia jaialdian izan ondoan. Herri Urratsen sortzeko lehenbiziko bilkurak haien etxean egin ziren, Larresoroko Gaxienean. Herri Urrats izena bera haren proposamenetik izan zen. Hastapenean, Herriaren Urratsa proposatu zuen Hirigoienek. Ondoren, laburrago egiteko, Herri Urrats hautatzea erabaki zuten.
Festa egiteko leku bila ere ibili zen hastapenetako taldearekin, azkenean, Senpereko aintziraren mentura agertu zitzaien. Lehen urteetan, Gaxienea Herri Urratseko puska anitzen biltegia ere izan zen. Beti azpimarratu izan zuen Hirigoienek lehen urte horietan zer munta handikoa izan zitzaien euskal iheslarien laguntza bai muntaketa egiteko eta bai biharamunean aintzira inguruen altxatzeko.
Horrela, lehenengo Herri Urrats deitu zen 1984ko maiatzaren 13rako. 5.000 pertsona inguru espero zituzten, baina aurreikuspenek 12.000 pertsona ingururekin gainezka egin zuten. Bildutako diruak Kanbon lehen institutua eraikitzea ahalbidetu zuen. Seaskak 23 ikastetxe eta 700 ikasle inguru zituen.
Kultur arloan ere elkarte eta ekitaldi sustatzaile izan zen, bestetik, Hirigoien. Hala nola Uztaritzeko Lapurtarren Biltzarra berriaren sortzailetan izna zen. Egun, Uztaritzen izen honen duen euskararen aldeko jaialdia egiten dute, antzinako Biltzarra oroitzeko. 1979an lehendabizikoz ospatu zen, Bai Euskarari kanpainari bukaera emateko
Larresoron, bestetik, Ote Lore elkartea sortu zuten 1985ean, eta Hirigoien barne zen, hastetik. Funtsean, hark zuen Ote Lore izena proposatu. Elkarteak euskal kultura berriz piztea zuen xede. Hala piztu zituzten Jondoni Martinen bestak, azaroan, eta harrizko zubiko bestak ere bai. Elkarte horrek berrogei urte bete zituen 2024an, eta euskal kulturaren biziarazteko xedearekin jarraitzen du.

## Erreferentziak

* 1 2 3 4 «Robert Hirigoien euskaltzale larresoroarra zendu da», Iñaki Etxeleku.
* ↑ https://www.naiz.eus/eu/info/noticia/20250106/ha-fallecido-robert-hirigoyen-uno-de-los-primeros-impulsores-del-herri-urrats
* ↑ Berria: Lapurtarren Biltzarra ospatuko dute gaur egun osoan Uztaritzen
* ↑ Kazeta.info: Lapurtarren Biltzarreko 29. edizioak bestaz bustiko du Uztaritze

## Kanpo estekak

* Datuak: Q131697230
# Walter Martos

Walter Roger Martos Ruiz (Cajamarca, 1957ko otsailaren 11 – Lima, 2025eko urtarrilaren 7a) perutar militar eta politikaria izan zen. Peruko lehen ministroa izan zen 2020an.
1978an Chorrillos Akademia Militarrean graduatu zen eta ingeniaritzan espezializatu zen. Peruko Estatu Nagusiko burua izan zen.
Defentsa ministroa izan zen 2019tik 2020ra, eta lehen ministroa 2020ko abuztutik azarora, Martín Vizcarra presidenteak izendatuta.
* Datuak: Q74706825
* Multimedia: Walter Martos Ruiz / Q74706825
# EuskaraZ (posta zerrenda)

EuskaraZ posta zerrenda Euskal Kulturaren Batzarreak (EKB) 1996an sortu zuen, Eusnet elkartearen zerbitzuei esker. Ondoren, EKB desegin zenean, 1999ko ekainetik 2001eko abendura arte UEUk hartu zuen zerrendaren ardura, eta eGroups sistemara migratu zuen zerrendaren egitura teknikoa. Zerrenda moderatu gabea zen, eta UEUk kudeatu zuen bitartean 600 kide biltzera ailegatu zen eta 3.250 mezu azaldu ziren. 2001ean, UEUk zerrenda kudeatzeari utzi zion eta pertsona partikular batzuen eskuetan geratu zen ardura. Hala ere, pixkanaka, jardunak erritmoa galdu zuen eta itxi egin zen zerrenda, isiltasun-fase baten ondoren.

## Euskarazko lehen posta zerrenda

Euskarazko lehen posta zerrenda izan zen EuskaraZ. Hiru urte lehenago, 1993ko abenduan, Basque-L zerrenda sortu zuten New York-eko unibertsitate batean, Euskal Herriari buruzkoa zen baina ez zen euskarazko posta zerrenda.

## Geroko posta zerrendak eta blogintzaren sorrera

Udako Euskal Unibertsitateak 2001eko EuskaraZ zerrenda moderatu gabea kudeatzeari utzi ondoren Uztargi zerrenda moderatua sortu zuen. Euskaraz bakarrik idatz zitekeen Uztargin. Euskalgintzak eta kulturgintzak informazio-trukerako zuten fororik irekiena zen orduan, eta moderazioari esker, askotariko jatorria zuten mezuak banatzen ziren, monopoliorik gabe, eta errespetu giroan. Lehenengo sei hilabetetan 216 mezu plazaratu ziren bertan, eta laurehun harpidedun baino gehiago zuen.
Iritziak publikoki konpartitu eta eztabaidatzeko bide bat izan ziren posta zerrendak, baina blogak etorri zirenean panorama aldatu zen gero. 2001eko urriaren 29an sortu zuten Gipuzkoan "Goiena Komunikazio Zerbitzuak" eta CodeSyntax informatika-enpresak. Euskarazko "blogintzan" aitzindaria izan ziren, garai hartan oso blog gutxi baitzegoen, eta euskarazko blog-albiste gehienak CodeSyntaxek sortutako Sustatu blogean argitaratzen hasi ziren, egile bakoitzak bere izenarekin. Geroago blog andana sortu zirenean, gai orokorren inguruko albiste kopurua jaitsi zen, eta teknologia berrien inguruko gaiak bihurtu ziren gai nagusia Sustatun.

## Erreferentziak

* ↑ «UEUko udako ikastaroen baitan EuskaraZ posta zerrenda aurkeztu (...)» Argia (Noiz kontsultatua: 2024-09-16).
* ↑ Zabala, Jabi. (1999-07-08). «EuskaraZ zerrenda | Irristatzen» www.sarean.com (Noiz kontsultatua: 2024-09-17).
* ↑ Eskuinabarra. (2021-09-14). «Irailak 11 dorre bikien suntsiketen aitzakiarekin, duela 20 urte, EuskaraZ posta zerrenda (600 euskaldun munduan) itxi egin zuten • ZUZEU» ZUZEU (Noiz kontsultatua: 2024-09-16).
* ↑ (Ingelesez) Arantzabal, J.. (2009-06-04). «Internet elkarrizketa da (J. Aranzabal)» SlideShare (Noiz kontsultatua: 2024-09-16).

## Ikus, gainera

* Sustatu
* ItzuL posta-zerrenda

## Kanpo estekak

* ItzuL posta-zerrenda EIZIE
* Itzulpengintzako posta-zerrendak EIZIE
* Datuak: Q130308811
# Creerazko Wikipedia

Creerazko Wikipedia Wikipediaren Creerazko edizioa da. 2009ko urriaren hasieran 128 artikulu zituen eta Wikipedien zerrendan 238.a zen.

## Kanpo estekak

* Creerazko Wikipedia
* Datuak: Q8561582
* Multimedia: Cree Wikipedia / Q8561582
# Glecia Bear

Glecia Bear edo Nêhiyaw (Green Lake, Saskatchewan, 1912ko apirilaren 29a – Flying Dust Lehen Nazioa, 1998ko iraila) cree buruzagia eta ipuin-kontalari tradizionala izan zen, Fling Dust Lehen Nazioko lehen emakume buruzagia.

## Obra

Kthkominawak otbcimowiniwbwa ipuinean, emakume cree gisa izan zuen bizitzari buruz kontatu zuen. Wanisinwak iskwesisak : awasisasinahikanis ipuinean gogoratu zuen hamaika urterekin nola galdu zen basoan zortzi urteko ahizparekin. Istorio horiek Freda Ahenakew idazle eta ikertzaileak jaso eta ingelesera itzuli zituen.

## Lanak

* Wanisinwak iskwesisak : awasisasinahikanis (1991)
* Kthkominawak otbcimowiniwbwa (1992)

## Erreferentziak

* 1 2 (Ingelesez)(Creeraz) «Mrs. Glecia Bear (Nêhiyaw)» Meadow Lake Tribal Council jatorrizkotik artxibatua (artxibatze data: 2016-10-13) (Noiz kontsultatua: 2025-01-07).
* 1 2 (Ingelesez) Kerman, Kay. (1992). «Two little girls lost in the bush: a Cree story for children/Wanisinwak iskwesisak: awasisasinahikanis (review)» CM: A Reviewing Journal of Canadian Materials for Young People (University of Manitoba) 20 (4) (Noiz kontsultatua: 2022-03-02).
* ↑ (Ingelesez) Carter, Sarah. (2005). Unsettled Pasts: Reconceiving the West Through Women's History. University of Calgary Press, 154 or. ISBN 978-1-55238-177-9. (Noiz kontsultatua: 2025-01-07).
* ↑ (Ingelesez) Minde, Emma; Ahenakew, Freda; Wolfart, H. Cristoph. (1997). Their example showed me the way. University of Alberta, xi ff or. ISBN 978-0-88864-291-2. (Noiz kontsultatua: 2025-01-07).
* ↑ (Ingelesez) Ahenakew, Freda; Wolfart, H. C. (1998). Kôhkominawak Otâcimowiniwâwa / Our Grandmothers' Lives As Told in Their Own Words: Told By Glecia Bear, Irene Calliou, Janet Feitz, Minnie Fraser, Alpha Lafond, Rosa Longneck, Mary Wells. Canadian Plains Research Center, University of Regina ISBN 9780889771185. (Noiz kontsultatua: 2025-01-07).
* ↑ (Ingelesez) Cooper, Susan-Ann; Hudson, Aïda. (2003). Windows and words: a look at Canadian children's literature in English. University of Ottawa Press, 54 or. ISBN 978-0-7766-0556-2. (Noiz kontsultatua: 2025-01-07).
* ↑ (Ingelesez) Whidden, Lynn. (1993). «Reviewed work(s): Our Grandmothers' Lives as Told in Their Own Words by Freda Ahenakew; H. C. Wolfart» American Indian Quarterly (University of Nebraska Press) 17 (2): 284-286. (Noiz kontsultatua: 2025-01-07).

## Kanpo estekak

* Datuak: Q2741725
# Cree hizkuntza

Creera edo cree hizkuntza hainbat dialekto amerindiarrek osatzen duten algonkin hizkuntza da. Cree amerindiar herriaren hizkuntza da. Kanadan hiztun ugari ditu, baina Ipar-mendebaldeko lurraldeetan bakarrik da ofiziala.
Dialekto ugari dituenez, hizkuntza horren jatorrizko izenak ugari dira: nēhiyawēwin, nīhithawīwin, nēhinawēwin, ᓀᐦᐃᔭᐍᐏᐣ, nehirâmowin, nehilawewin, leluwewn, innu-aimûn, iynu-ayamûn eta iyiyiw-iyimiwin.

## Dialektoak

Cree hizkuntzaren dialektoak cree etniaren talde bakoitzak hitz egiten duen aldaeraren arabera sailkatzen dira.

## Erreferentziak

* ↑ Munduko hizkuntzen izenak euskaraz. Uztaro 54 (Noiz kontsultatua: 2010-12-19).

## Ikus, gainera

* Cree (herria)
* Creerazko Wikipedia

## Kanpo estekak

* Datuak: Q33390
* Multimedia: Cree language / Q33390
# Kiawentiio

Kiawenti:io Tarbell (Akwesasne, Kanada, 2006ko apirilaren 28a), Kiawentiio (ˌɡjɑːwənˈdiːjoʊ) izenez ezagunagoa, mohawk jatorriko kanadar aktore eta abeslaria da.

## Bizitza

Mohawk familian jaio zen Akwesasne erreserban. Bere gurasoak Barbara eta Corey Tarbell dira. Kiawenti:io izenak «goiz ederra» esan nahi du mohawk hizkuntzan.
Cornwall uhartean hazi zen eta Akwesasneko eskolan ikasi zuen. Ottawan eta New Yorken lan egiten du eta herritartasun bikoitza du.
Kanadako 200 aktore indigenen artean aukeratu zuten Ka'kweten papera egiteko Anne with an E telesaileko hirugarren denboraldian. Paper hori egiteko, mikmak herriaren hizkuntza, historia eta kultura ikasi zituen.
2021ean, Maya Thomas antzeztu zuen Rutherford Falls telesailean. Urte berean Katararen papera lortu zuen Avatar: The Last Airbender telesailean.

## Sariak

* 2019: Vancouver Film Critics Circle saria

## Filmografia
### Zinema

| Urtea | Izenburua | Pertsonaia |
| 2020 | Beans | Beans |

### Telebista

| Urteak | Izenburua | Pertsonaia | Oharrak |
| 2019 | Anne with an E | Ka'kwet | 5 ataletan |
| 2021 | Rutherford Falls | Maya Thomas | 2 ataletan |
| 2023 | What If...? | Wahta (ahotsa) | Atal batean: "What If... Kahhori Reshaped the World?" |
| 2024 | Avatar: The Last Airbender | Katara | |

## Diskografia
### Diskoak

* In My Head (2021)

### Singleak

* Light at the End (2020)

## Erreferentziak

* ↑ (Ingelesez) «Rising Star — Meet Kiawenti:io Tarbell from Anne with an E» CBC 2019-09-26 (Noiz kontsultatua: 2024-02-03).
* ↑ (Ingelesez) «Kiawentiio» TV Insider (Noiz kontsultatua: 2024-02-03).
* ↑ (Ingelesez) «Kiawentiio Biography» Tribute.ca (Noiz kontsultatua: 2024-02-03).
* ↑ (Ingelesez) Craig, Jo. «Who is Kiawentiio Tarbell? Explore the Instagram, Ethnicity and Roles of Avatar: The Last Airbender Actor» HITC 2021-08-13 (Noiz kontsultatua: 2024-02-03).
* ↑ (Ingelesez) Sumi, Glenn. «Beans star Kiawentiio starts her dramatic journey strong» Now 2021-04-15 (Noiz kontsultatua: 2024-02-03).
* ↑ (Ingelesez) «Acting up» Perch (Noiz kontsultatua: 2024-02-03).
* ↑ (Ingelesez) Lafrance, Derrick. «Kiawentiio Tarbell» Indian Time 2017-08-10 (Noiz kontsultatua: 2021-08-25).
* ↑ (Ingelesez) Mehta, Sia. «Instagram Live with Kiawentiio» Tiff 2021-02-13 (Noiz kontsultatua: 2024-02-03).
* ↑ (Ingelesez) «Kiawenti:io Tarbell» CBC (Noiz kontsultatua: 2024-02-03).
* ↑ (Ingelesez) «Rising Star Kiawenti:io Tarbell Talks about Her Experience on "Anne with an E"» Indian Times (Noiz kontsultatua: 2021-08-17).
* ↑ (Ingelesez) Webster, Andrew. «Netflix reveals cast for its live-action Avatar: The Last Airbender series» The Verge 2021-08-12 (Noiz kontsultatua: 2024-02-03).
* ↑ (Ingelesez) Castillo, Jorge Ignacio. «Vancouver Film Critics Name Violation Best Canadian Feature» Vancouver Film Critics Circle 2021-03-12 (Noiz kontsultatua: 2024-02-03).
* 1 2 (Ingelesez) «Musician» Kiawentiio (Noiz kontsultatua: 2024-02-03).

## Kanpo estekak

* Datuak: Q108129717
# Marisa Uriarte

Marisa Uriarte (Bermeo, Bizkaia, 1948) bermeotar irrintzilaria da, Bermioko Irrintzilari Elkarteko kidea. Eskolarik eskola ibiltzen da irrintzia erakusten, modu naturalean eginez eta aitarengandik jaso zuen irrintzia edo zantzoa egiteko azalpenak eta bizipenak kontatzen. Marisa Uriartek Bermeoko Regina Araluze irrintzilari ospetsua elkarrizketatu zuen.
Bestalde, ERRAIAK dokumentalean parte hartu du.

## Erreferentziak

* ↑ «ERRAIAK» Arteman Komunikazioaren Artisauak (Noiz kontsultatua: 2019-06-29).
* ↑ «Ondarroa eta Bermeoko irrintzilarien lekukotzak jaso dituzte 'Erraiak' dokumentalean - Lea-Artibai eta Mutrikuko Hitza» Lea-Artibai eta Mutrikuko Hitza 2019-02-08 (Noiz kontsultatua: 2019-06-29).
* Datuak: Q64892051
# Juanita Gorroño

Juanita Gorroño Maiora (Ibarruri, Muxika, Bizkaia, 1913ko urriaren 20a - Galdakao, Bizkaia, 1991ko martxoaren 12a) panderojolea, dantzaria eta irrintzilaria izan zen.

## Biografia

Juanita Gorroño Ibarruriko Astei baserrian jaio zen. Oso gazte zela ikasi zuen dantzan eta panderoa jotzen. Dantza soltean txapelketa ugari irabazi zuen, gehienetan Basilio Undagoitia, Basilio Txiki, bikote zuela. Serafin Aranzeta Oromiño eta beste zenbait trikitilarirekin ibili zen gaztetan erromeriz erromeri panderoa jotzen eta irrintziak botatzen.
Ezkondu ondoren Zornotzako Santa Luzia auzoan jarri zen bizitzen eta zenbait urtez erretiratuta egon zen. 70eko hamarkadaren erditik aurrera ostera, berriro ere erromeriz erromeri ibili zen, Serafin Aranzeta Oromiño, Basilio Undagoitia Basilio Txiki edota Eduardo Egiarte eta Felisa Arribaltzagarekin.
Parte hartu zuen eta jasota geratu den saio bat aipatzearren, 1975eko maiatzaren 4an, Zeberion ospatu zen Albokari Eguna edo “Euskal Erriko Albokarien Laugarren Agerpena” (kartelaren izena). Orduko hartan Juanita Gorroñok bere panderoa astinduz parte hartu zuen, Kepa Urraza albokariaren bikote .Bertan izan ziren Leon Bilbao eta Maurizia Aldaiturriaga; “Txilibrin” eta Gillermo Etxebarria; Alberto Zabala eta Eduardo Egiarte ere.
Juanita Gorroño irrintzilari agertzen da, Felisa Arribaltzagarekin batera, Pedro Oleak 1984an egin zuen Akelarre filmean.

## Omenaldiak

* 1986. urteko urriaren 5ean omenaldia jaso zuen Iurretan.

## Erreferentziak

* ↑ Gorroño, Juanita. Emakumeak. https://www.gernika-lumo-euskaraz.eus/fitxategiak/dokumentuak/argitalpenak/emakumeak-gernika.pdf.
* ↑ «Albokaren alde batzuk - PDF Free Download» docplayer.es (Noiz kontsultatua: 2020-10-22).
* ↑ Akelarre (1984ko filma). 2020-09-27 (Noiz kontsultatua: 2020-10-22).
* ↑ «Soinuaren hotsa - Omenaldiak» trikitixa.eus (Noiz kontsultatua: 2020-10-22).

## Kanpo estekak

* Juanita Gorroño. Argazkia
* Datuak: Q100733665
# Rostov Veliki

Rostov (errusieraz: Ростов, rɐˈstof ahoskatua), mendebaldeko Errusian dagoen Jaroslavl oblasteko hiria da. Nero aintziraren ertzean dago, Moskutik 202 km ipar-ekialdera. Errusiako hiririk zaharrenetako bat, eta Urrezko Eraztuna deritzon inguruko turismo-guneko garrantzitsuenetako bat da. 2010ean 31.792 biztanle zituen.

## Izena

Hiriaren izen ofiziala Rostov da, baina errusiarrek Rostov Veliki (errusieraz: Ростов Великий, translit.: Rostov Handia) esaten diote, Rostov Don hiriarekin ez nahasteko. Dena den, Rostov Don, gaur egun, Rostov Veliki baino askoz handiagoa da. Hiriko geltokiaren izena, edonola ere, Rostov Jaroslavski da, probintziaren izena hartuta.

## Historia

Hiriaren lehen aipamena 862. urtekoa da. Herri garrantzitsua izan zen, XIII. mendera arte errusiar erresuma garrantzitsuenetariko bateko hiriburua izan baitzen. 1474. urtean, Moskuko Printzerrian sartu zuten. 1777an, hiri-izaera eman zioten.
Erlijio-gune garrantzisua ere izan da historikoki. 988. urtetik aurera apezpiku-hiria izan zen; XIV. mendean Rostoveko apezpikuak artzapezpiku kargua hartu zuen; XVI. mendean, metropoliko apezpiku. Apezpiku horietako batek, Jona Sisoievitxek, sustatu zuen hiriko Kremlin ospetsua eraikitzea. XVIII. mendearen amaieran, metropoliko egoitza Jaroslavlera aldatu zuten.

## Ondarea

Kremlinaz gain, monumentu erlijioso garrantzitsuak daude: XVI. mendeko Jasokundearen katedrala (XII. mendeko eraikinaren gainean eraikia), Errusiako kanpai handi eta famatuenak dituena (kanpai handienak, 1688koak, 32.000 kg inguru ditu); Salbatzailearen eliza, San Gregoriorena, San Joanena, Piztuerarena; eta aipatzekoa da, halaber, Jona Sisoievitxek eraikiarazi zuen egoitza ikusgarria (jauregiak, dorreak, eliza...).
Rostov inguruan monasterio famatu bi daude; bata, Abrahamena, XI. mendekoa, Errusiako zaharrenetarikoa da; eta bestea Done Jakue Salbatzailearena, XVIII-XIX. mendeko eraikin neoklasikoa.
Bestalde, hiriko esmalteak oso ospetsuak dira.

## Hiri senidetuak

* Jämsä, Finlandia

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Rostov Britannica.com

## Kanpo estekak

* Kremlinaren webgune ofiziala
* Hiriko argazkiak
# Nafarroa Garaiko errepideen sarea

Nafarroa Garaiko errepide sarea hainbat motatako errepideek osatzen dute. 2009an Nafarroa Garaian 111,95 kilometro autobide bidesaridun, 171,46 kilometro autobide, bikoiztutako 24,05 kilometro errepide, zerbitzu altuko 39,45 kilometro errepide, interes orokorreko 300,92 kilometro errepide, Nafarroako Foru Erkidego interes orokorreko 1.035,83 kilometro errepide, eta 2.202,78 kilometro herri errepide zeuden.
Hortaz, Nafarroa Garaiko errepide sarea 3.886,44 kilometro errepidek osatzen dute.

## Autobide bidesaridunak

* AP-15 : Nafarroako autobidea
* A-15 : Iruñeko mendebaldeko saihesbidea
* AP-68 : Eusko-Aragoiar Autobidea

## Autobideak

* A-1 : Iparreko autobidea
* A-10 : Sakanako autobidea
* A-12 : Donejakue Bideko autobidea
* A-15 : Leitzarango autobidea
* A-21 : Pirinioetako autobidea
* A-68 : Ebroko autobidea

## Bikoiztutako errepideak

* PA-30 : Iruñeko saihesbidea
* PA-31 : Iruñerako hegoaldeko sarbidea-Aireportua
* PA-34 : Iruñerako mendebaldeko sarbidea

## Zerbitzu altuko errepideak

* N-121 : Iruñea-Behobia

## Interes orokorreko errepideak

* PA-30 -2: Iruñeko saihesbidea (Uharteko biribilgunea)
* PA-30 -4: Iruñeko saihesbidea (Ofitas biribilgunea)
* PA-30 -6: Iruñeko saihesbidea (Orkoiengo zeharbidea)
* PA-32 : Iruñerako hegoaldeko sarbidea (Leclerc biribilgunea)
* PA-33 : Iruñerako hegoaldeko sarbidea (Mendillorriko biribilgunea)
* PA-30 : Iruñeko saihesbidea (Landabenerako sarrera)
* N-111 : Viana - Logroño (Viana-Los Arcos-Lizarra-Zirauki-Gares-Astrain-A-12)
* N-113 : Iruñea - Madril (Los Abetos gurutzabidea)
* N-121 : Iruñea - Valtierra
* N-121-A : Iruñea - Behobia (Sorauren-Igantzi-Olague-Arraitz-Bera)
* N-121-B : Iruñea - Frantzia (Baztan-Dantxarinea (Urdazubi))
* N-121-C : Tutera - Tarazona
* N-135 : Iruñea - Frantzia Luzaidetik (Iruña-Sarriguren-Olloki-Zubiri-Erro-Orreaga-Pekotxeka)
* N-232 : Alfaro - Tutera - Zaragoza
* N-240 : Iruñea - Oska
* N-240 : Iruñea - Gasteiz (Berriozar)

## Nafarroako interes orokorreko errepideak

* NA-112 : Los Arcos-Agoncillo
* NA-115 : Tafalla-Azkoien-Rincón de Soto
* NA-120 : Lizarra-Beasain
* NA-122 : Lizarra-Andosilla
* NA-123 : Lodosa-El Villar
* NA-125 : Tutera-Ejea
* NA-126 : Tutera-Deustia
* NA-127 : Zangoza-Sause
* NA-128 : Zaragoza-Azkoien-Zarrakaztelu
* NA-129 : Azedo-Lodosa
* NA-132 : Lizarra-Tafalla-Zangoza
* NA-132A : Lizarra-Gasteiz
* NA-132B : Iguzkitzako saihesbidea
* NA-134 : Ebroko ardatza
* NA-137 : Burgi-Izaba-Frantzia
* NA-138 : Iruñea-Nafarroa Beherea
* NA-140 : Auritz-Izaba
* NA-150 : Iruñea-Agoitz-Irunberri
* NA-160 : Tutera-Fitero
* NA-161 : Corella-Rincón de Soto
* NA-170 : Doneztebe-A-15
* NA-176 : Garde-Ansó
* NA-178 : Irunberri-Nabaskoze-Ezkaroze
* NA-214 : Nabaskoze-Burgi
* NA-234 : Arrizabalaga-Urrotz
* NA-411 : Ostitz-A-15
* NA-534 : Judasen Benta-Oibar-Zarrakaztelu
* NA-601 : Arrizabalaga-Lerin
* NA-624 : Azkoien-Andosilla
* NA-653 : Azkoien-San Adrian
* NA-660 : Arlas-Cadreita
* NA-666 : Allo-Sesma
* NA-700 : Iruñea-Lizarra (Etxauri)
* NA-718 : Lizarra-Olatzagutia
* NA-743 : Genevilla-Marañon

## Kanpo estekak

* (Gaztelaniaz) Nafarroako errepidei buruzko informazioa Nafarroako gobernuaren webgunean.
* Datuak: Q12264658
# Iker Undabarrena

Iker Undabarrena Martínez (Gorliz, Bizkaia, 1995eko maiatzaren 18a) euskal herritar futbolaria da. erdilari lanetan aritzen da. 2005ean Athleticen harrobian sartu eta 2012ko azaroaren 28an lehen taldearekin debutatu zuen Hapoel Ironi Kiryat Shmona F.C.en aurka UEFA Europa Leaguen.

## Kirol ibilbidea

2024ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2012/13 | 29 | 1 | - | - | - | - | - | - | | | - | - | 29 | 1 |
| Baskonia | Denera | Denera | 29 | 1 | - | - | - | - | - | - | | | - | - | 29 | 1 |
| Athletic | 1. | 2012/13 | 0 | 0 | 0 | 0 | - | - | 1 | 0 | | | - | - | 1 | 0 |
| Athletic | Denera | Denera | 0 | 0 | 0 | 0 | - | - | 1 | 0 | | | - | - | 1 | 0 |
| Baskonia | 3. | 2013/14 | 1 | 0 | - | - | - | - | - | - | | | - | - | 1 | 0 |
| Baskonia | Denera | Denera | 1 | 0 | - | - | - | - | - | - | | | - | - | 1 | 0 |
| Bilbao Athletic | 2.B | 2013/14 | 21 | 0 | - | - | - | - | - | - | | | - | - | 21 | 0 |
| Bilbao Athletic | 2.B | 2014/15 | 34 | 0 | - | - | - | - | - | - | | | - | - | 34 | 0 |
| Bilbao Athletic | 2. | 2015/16 | 23 | 0 | - | - | - | - | - | - | | | - | - | 23 | 0 |
| Bilbao Athletic | 2.B | 2016/17 | 21 | 2 | - | - | - | - | - | - | | | - | - | 21 | 2 |
| Bilbao Athletic | 2.B | 2017/18 | 14 | 1 | - | - | - | - | - | - | | | - | - | 14 | 1 |
| Bilbao Athletic | Denera | Denera | 113 | 3 | - | - | - | - | - | - | | | - | - | 113 | 3 |
| Tenerife | 2. | 2018/19 | 27 | 0 | 1 | 0 | - | - | - | - | | | - | - | 28 | 0 |
| Tenerife | 2. | 2019/20 | 19 | 0 | 3 | 0 | - | - | - | - | | | - | - | 22 | 0 |
| Tenerife | Denera | Denera | 46 | 0 | 4 | 0 | - | - | - | - | | | - | - | 50 | 0 |
| Sabadell | 2. | 2020/21 | 36 | 0 | 1 | 0 | - | - | - | - | | | - | - | 37 | 0 |
| Sabadell | Denera | Denera | 36 | 0 | 1 | 0 | - | - | - | - | | | - | - | 37 | 0 |
| Tondela | 1. | 2021/22 | 28 | 2 | 4 | 0 | - | - | - | - | - | - | - | - | 32 | 2 |
| Tondela | 2. | 2022/23 | 2 | 0 | 0 | 0 | - | - | - | - | - | - | 1 | 0 | 3 | 0 |
| Tondela | Denera | Denera | 30 | 2 | 4 | 0 | - | - | - | - | - | - | 1 | 0 | 35 | 2 |
| Leganés | 2. | 2022/23 | 33 | 0 | 1 | 0 | - | - | - | - | - | - | - | - | 34 | 0 |
| Leganés | 2. | 2023/24 | 32 | 1 | 1 | 0 | - | - | - | - | - | - | - | - | 33 | 1 |
| Leganés | Denera | Denera | 65 | 1 | 2 | 0 | - | - | - | - | - | - | - | - | 67 | 1 |
| Johor Darul Ta'zim | 1. | 2024/25 | - | - | - | - | - | - | - | - | - | - | - | - | - | - |
| Johor Darul Ta'zim | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 320 | 7 | 11 | 0 | - | - | 1 | 0 | - | - | 1 | 0 | 333 | 7 |

## Kanpo estekak

* Fitxa - www.athletic-club.eus
* Datuak: Q5995855